เรื่องร้องเรียน (ไม่ระบุ) วันที่ 2023-02-16 02:47:30 — แขวงหลักสอง เขตบางแค กรุงเทพมหานคร
จากที่ได้แจ้งเรื่องไปก่อนหน้านี้ ครั้งนี้ดิฉันแจ้งเรื่องเป็นครั้งที่ 3 แล้วค่ะ แต่ก็ไม่มีการแก้ไขใดๆจากป้าร้านหมูปิ้งเลยสักนิด  ป้ายังปิ้งหมูจนทำให้เกิดควันฟุ้งกระจายจนรบกวนผู้ที่อยู่อาศัยบริเวณข้างเคียงเช่นเดิม ตั้งแต่เวลา 6.00ถึง9.00 น. ที่บ้านมีเด็กเล็กที่มีอาการภูมิแพ้ค่ะ สูดดมควันเป็นจำนวนมากทุกวัน ไม่ดีต่อสุขภาพแน่นอนค่ะ รบกวนทางเจ้าหน้าที่ช่วยเข้าไปดำเนินการคุยกับป้าเจ้าของร้านหมูปิ้งเพื่อให้ติดพัดลมดูดควันเพื่อไม่ให้มีควันรบกวนผู้ที่อยู่อาศัยข้างเคียงหรือช่วยป้าจัดการปัญหาเกี่ยวกับเรื่องควันฟุ้งกระจายอย่างจริงจังได้ไหมคะ  รบกวนทางฝ่ายสิ่งแวดล้อมช่วยลงพื้นที่และพูดคุยจัดการปัญหากับป้าร้านหมูปิ้งอย่างจริงจังเพื่อให้ได้รับการแก้ไขอย่างถูกต้องทีค่ะ